Zagreb, 5. lipnja 2020.

**Povjerenstvo za odlučivanje o sukobu interesa** **(u daljnjem tekstu: Povjerenstvo)** usastavu Nataše Novaković kao predsjednice Povjerenstva te Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **na temelju vlastitih saznanja o mogućem sukobu interesa dužnosnika Branka Putareka, zamjenika gradonačelnika Grada Ivanca,** na 88. sjednici, održanoj 5. lipnja 2020.g., donosi sljedeću

**ODLUKU**

1. **Pokreće se postupak za odlučivanje o sukobu interesa protiv dužnosnika Branka Putareka, zamjenika gradonačelnika Grada Ivanca, zbog moguće povrede članka 17. stavka 1. ZSSI-a, koja proizlazi:**

**- iz plaćanja mjesečnih iznosa Grada Ivanca trgovačkom društvu Poljoprivredno poduzeće Ivanec d.o.o., u kojem dužnosnik ima više od 0,5% udjela u vlasništvu (temeljnom kapitalu), od mjeseca svibnja 2011.g. do travnja 2020.g. u visini od 100,00 kn, izvršenih na temelju Sporazuma o korištenju poslovne prostorije koji je Grad Ivanec 19. svibnja 2011.g. sklopio s Hrvatskom poljoprivrednom komorom,**

**- iz izvršenih plaćanja na temelju isporučene robe po otpremnicama u ukupnom iznosu od 2.198,05 kn u razdoblju od 31. listopada 2011.g. do 30. svibnja 2015.g.,**

**- iz sklapanja Ugovora o zakupu poslovnog prostora od 30. prosinca 2015.g. između Grada Ivanca i navedenog trgovačkog društva te dvaju Aneksa Ugovora od 29. travnja 2016.g. i od 30. prosinca 2016.g., na temelju kojih je nastala obveza plaćanja zakupnine u mjesečnom iznosu od 1.800,00 kn te plaćanja troškova telefona i interneta u korist tog trgovačkog društva, te**

 **- iz sklapanja Sporazuma od 3. srpnja 2012.g. između Grada Ivanca i istog trgovačkog društva, na temelju kojeg je nastala obveza plaćanja iznosa od 40.197,28 kn tome trgovačkom društvu.**

1. **Poziva se dužnosnik Branko Putarek da u roku od 15 dana od dana primitka ove odluke dostavi Povjerenstvu očitovanje na razloge pokretanja ovog postupka te na ostale navode iz obrazloženja ove odluke.**

Obrazloženje

Povjerenstvo je na 55. sjednici održanoj 8. srpnja 2019.g. odlukom Broj: 711-I-602-P-373-18/20-02-17 pokrenulo postupak za odlučivanje o sukobu interesa protiv dužnosnika Branka Putareka, zamjenika gradonačelnika Grada Ivanca, zbog moguće povrede članka 14. stavka 1. ZSSI-a, koja proizlazi iz obavljanja funkcije direktora trgovačkog društva Poljoprivredno poduzeće Ivanec d.o.o. za vrijeme obnašanja navedene dužnosti te zbog moguće povrede članka 16. stavka 1. ZSSI-a, koja proizlazi iz propusta prijenosa upravljačkih prava na temelju udjela u vlasništvu navedenog trgovačkog društva na povjerenika, obje u razdoblju od 10. ožujka 2011.g. do donošenja navedene odluke.

Člankom 3. stavkom 1. podstavkom 39. ZSSI-a propisano je da su gradonačelnici i njihovi zamjenici dužnosnici u smislu istog Zakona, stoga je i dužnosnik Branko Putarek povodom obnašanja dužnosti zamjenika gradonačelnika Grada Ivanca obvezan postupati sukladno odredbama ZSSI-a. Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika.

Uvidom u Registar dužnosnika koji ustrojava i vodi Povjerenstvo, utvrđeno je da je dužnosnik Branko Putarek izabran za zamjenika gradonačelnika Grada Ivanca u mandatu 2017.-2021.g. te da je dužnosnik istu dužnost obnašao i u mandatu 2009.g. – 2013.g. i u mandatu 2013.g. – 2017.g..

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta: 070010320 upisano trgovačko društvo Poljoprivredno poduzeće Ivanec d.o.o. u kojem funkciju direktora obavlja dužnosnik Branko Putarek koji je ujedno jedan od 32 imatelja udjela u tom trgovačkom društvu. Iz podataka povijesnog izvatka za navedeno trovačko društvo proizlazi da je dužnosnik Branko Putarek upisan kao direktor istog trgovačkog društva u kontinuitetu od 1999.g. do danas te da je upisan kao imatelj udjela od 24. rujna 2010.g.

Nakon pokretanja postupka Povjerenstvo je dopisom Broj: 711-I-700-P-373-18/20-03-17 od 30. travnja 2020.g. od Grada Ivanca zatražilo očitovanjeje li u razdoblju od 10. ožujka 2011.g. do dana pisanja dopisa postojao poslovni odnos između Grada Ivanca i trgovačkog društva Poljoprivredno poduzeće Ivanec d.o.o., OIB: 35861469799, ako da tko je odlučivao o nastanku tog poslovnog odnosa, je li mu prethodio postupak javne nabave, koliko iznosi njegova vrijednost u svakoj godini, kao i je li isti poslovni odnos postojao i ranije. Navedenim dopisom pozvan je Grad dostaviti cjelokupnu dokumentaciju koja se odnosi na predmetni poslovni odnos te knjigovodstvene kartice Grada za navedeno društvo za svaku proračunsku godinu.

Grad Ivanec očitovao se dopisom, KLASA: 005-01/20-10/01, URBROJ: 2186/012-02/02-20-02 od 20. svibnja 2020.g. kojom je potvrđen poslovni odnos između Grada Ivanca i navedenog trgovačkog društva, što obuhvaća preuzetu obvezu iz Sporazuma o korištenju poslovne prostorije u Ivancu, zatim Ugovor o zakupu poslovnog prostora za koji se ističe da je sklopljen za potrebe dva ureda radi smještaja djelatnika Projektnog ureda za EU fondove Grada Ivanca do uređenja gradskog prostora, obzirom da na području gradskog centra nisu postojali opremljeni uredski prostori koji bi se mogli koristiti za smještaj i rad. U navedenom dopisu navodi se i Sporazum o uređenju međusobnih odnosa između Grada Ivanca i trgovačkog društva Poljoprivredno poduzeće Ivanec d.o.o., glede nastalih troškova na uređenju Nove ulice u Ivancu, uz poslovnu građevinu na kčbr. 5103/1 k.o. Ivanec, na dionici Varaždinska ulica do Vrtna ulica, sa pripadajućom promemorijom koja objašnjava nastalu situaciju, troškovnicima i zaključkom.

Nadalje se u dopisu navodi da sukladno nadležnostima iz Statuta Grada Ivanca i Zakona o lokalnoj i područnoj (regionalnoj) samoupravi ovlast za donošenje navedenih odluka ima gradonačelnik, te su iste donijete sukladno navedenim aktima i propisanim procedurama.

Priloženim Sporazumom o korištenju poslovne prostorije u Ivancu od 19. svibnja 2011.g., sklopljenim između Hrvatske poljoprivredne komore i Grada Ivanca, zastupanim po gradonačelniku Miloradu Batiniću, te Grada Lepoglave, Općine Maruševec, Općine Bednja, Općine Klenovnik te Općine Donja Voća, prema članku 2. ustupljene su poslovne prostorije, u vlasništvu trgovačkog društva Poljoprivrednog poduzeća Ivanec d.o.o., Hrvatskoj poljoprivrednoj komori, Javnoj poljoprivrednoj savjetodavnoj službi, Područni ured Varaždinske županije radi korištenja istih za rad djelatnika, te se Grad Ivanec člankom 3. Sporazuma obvezao sufinancirati troškove smještaja te režijske troškove u iznosu od 100,00 kn mjesečno od ukupno 500,00 kn navedenih troškova, koje navedenom trgovačkom društvu plaćaju ostale Općine koje koriste te prostorije, dok je člankom 5. utvrđeno da se Sporazum zaključuje na neodređeno vrijeme, a iznos će se prema članku 5. uplaćivati u korist tog trgovačkog društva.

Dopisu Grada Ivanca prileži i Ugovor o zakupu poslovnog prostora koji je trgovačko društvo Poljoprivredno poduzeće Ivanec d.o.o., kao zakupodavac, zastupano po direktoru Branku Putareku, sklopilo dana 30. prosinca 2015.g. s Gradom Ivancem, zastupanim po dužnosniku Miloradu Batiniću, gradonačelniku, kojim se daje u zakup poslovni prostor na adresi u Ivancu, s ugovorenom zakupninom od 1.800,00 kn mjesečno s PDV-om za površinu kancelarija od 48 m2 i 5 m2 zajedničkih prostorija, na određeno vrijeme do 6 mjeseci radi korištenja istog kao uredskog prostora. Grad Ivanec se tim Ugovorom obvezao plaćati troškove Interneta i telefona u visini iznosa koje će trgovačko društvo kao zakupodavac fakturirati Gradu. Dana 29. travnja 2016.g. među istim ugovornim stranama sklopljen je Aneks tom Ugovoru kojim se primjena Ugovora o zakupu produljuje do 31. prosinca 2016.g. kao i Aneks tom Ugovoru od 30. prosinca 2016.g. kojim se zaključuje Ugovor o zakupu na neodređeno vrijeme. Dana 29. travnja 2019.g. Grad Ivanec je po gradonačelniku Miloradu Batiniću otkazao navedeni Ugovor o zakupu.

Nadalje, priložen je i Sporazum koji je dana 3. srpnja 2012.g. sklopljen između Grada Ivanca, zastupanog po dužnosniku Miloradu Batiniću, gradonačelniku i trgovačkog društva Poljoprivredno poduzeće Ivanec d.o.o., zastupanog po direktoru Branku Putareku, utvrđeno je da je to trgovačko društvo prilikom uređenja prometnih i parkirališnih površina na k.č. br. 5103/1, k.o. Ivanec financiralo i izvelo radove na izgradnji nogostupa u Novoj ulici u Ivancu, čime je nastala obveza Grada Ivanca za povratom uloženih sredstava, i to prema troškovniku koji je sastavni dio tog Sporazuma, prema kojemu vrijednost radova iznosi 48.125,00 kn s PDV-om, te se Grad obvezao isplatiti dio nastalih troškova u visini od 40.197,28 kn. Zaključkom od 3. srpnja 2012.g. dužnosnik Milorad Batinić odobrio je podmirenje troškova u ugovorenom iznosu od 40.197,28 kn.

Iz promemorije Grada Ivanca proizlazi da je Grad postigao dogovor s trgovačkim društvom Poljoprivredno poduzeće Ivanec d.o.o. da će prilikom asfaltiranja površine u svojem vlasništvu navedeno trgovačko društvo izvršiti asfaltiranje javne površine buduće nerazvrstane ceste te da će se navedeno urediti Sporazumom. Također se u Promemoriji navodi da se Grad Ivanec obvezuje asfaltirati parkiralište u vlasništvu trgovačkog društva Poljoprivredno poduzeće Ivanec d.o.o., po površini izvedenih radova od strane istog trgovačkog društva.

Za 2011.g. su uz Sporazum priloženi račun trgovačkog društva Poljoprivrednog poduzeća Ivanec d.o.o. br. 1000806 od 31. svibnja 2011.g. na iznos od 100,01 kn za sufinanciranje prostora po Ugovoru za mjesec 05/2011, račun br. 1000926 od 30. lipnja 2011.g. na iznos od 100,01 kn za sufinanciranje prostora po Ugovoru za mjesec 06/2011, račun br. 1001043 od 31. srpnja 2011.g. na iznos od 100,01 kn za sufinanciranje prostora po Ugovoru za mjesec 07/2011, račun br. 1001190 od 31. kolovoza 2011.g. na iznos od 100,01 kn za sufinanciranje prostora po Ugovoru za mjesec 08/2011, račun br. 1001342 od 30. rujna 2011.g. na iznos od 100,01 kn za sufinanciranje prostora po Ugovoru za mjesec 09/2011, račun br. 1001438 od 31. listopada 2011.g. na iznos od 540,80 kn za plaćanje robe po otpremnici, račun br. 1001467 od 31. listopada 2011.g. na iznos od 100,01 kn za sufinanciranje prostora po Ugovoru za mjesec 10/2011, račun br. 1001612 od 30. studenoga 2011.g. na iznos od 100,01 kn za sufinanciranje prostora po Ugovoru za mjesec 11/2011, račun br. 1001738 od 31. prosinca 2011.g. na iznos od 100,01 kn za sufinanciranje prostora po Ugovoru za mjesec 12/2011 te Kartica dobavljača Grada Ivanca za trgovačko društvo Poljoprivredno poduzeće Ivanec d.o.o. za razdoblje 1. siječnja 2011.g. – 31. prosinca 2011.g. iz kojeg proizlaze nastale obveze Grada prema istom subjektu u vrijednosti od 1.340,88 kn.

Za 2012.g. u privitku se nalaze račun br. 2000100 od 31. siječnja 2012.g. na iznos od 100,01 kn za sufinanciranje prostora po Ugovoru za mjesec 01/2012, račun br. 2000216 od 29. veljače 2012.g. na iznos od 100,01 kn za sufinanciranje prostora po Ugovoru za mjesec 02/2012, račun br. 2000384 od 31. ožujka 2012.g. na iznos od 100,00 kn za sufinanciranje prostora po Ugovoru za mjesec 03/2012, račun br. 2000508 od 30. travnja 2012.g. na iznos od 100,00 kn za sufinanciranje prostora po Ugovoru za mjesec 04/2012, račun br. 2000683 od 31. svibnja 2012.g. na iznos od 100,00 kn za sufinanciranje prostora po Ugovoru za mjesec 05/2012, račun br. 2000813 od 30. lipnja 2012.g. na iznos od 100,00 kn za sufinanciranje prostora po Ugovoru za mjesec 06/2012, račun br. 200003-34266 od 3. srpnja 2012.g. na iznos od 40.197,28 kn za troškove asfaltiranja prema Sporazumu, račun br. 2000945 od 31. srpnja 2012.g. na iznos od 100,00 kn za sufinanciranje prostora po Ugovoru za mjesec 07/2012, račun br. 2001705 od 31. kolovoza 2012.g. na iznos od 100,00 kn za sufinanciranje prostora po Ugovoru za mjesec 08/2012, račun br. 2001184 od 30. rujna 2012.g. na iznos od 100,00 kn za sufinanciranje prostora po Ugovoru za mjesec 09/2012, račun br. 2001339 od 31. listopada 2012.g. na iznos od 100,00 kn za sufinanciranje prostora po Ugovoru za mjesec 10/2012, račun br. 2001492 od 30. studenoga 2012.g. na iznos od 100,00 kn za sufinanciranje prostora po Ugovoru za mjesec 11/2012, račun br. 2001585 od 31. listopada 2012.g. na iznos od 100,00 kn za sufinanciranje prostora po Ugovoru za mjesec 12/2012, te Kartica dobavljača Grada Ivanca za navedeno trgovačko društvo za razdoblje 1. siječnja 2012.g. – 31. prosinca 2012.g. iz kojeg proizlaze nastale obveze Grada prema istom u vrijednosti od 41.397,30 kn.

Za 2013.g. u privitku se nalaze račun br. 3000094 od 31. siječnja 2013.g. na iznos od 100,00 kn za sufinanciranje prostora po Ugovoru za mjesec 01/2013, račun br. 3000205 od 28. veljače 2013.g. na iznos od 100,00 kn za sufinanciranje prostora po Ugovoru za mjesec 02/2013, račun br. 3000311 od 31. ožujka 2013.g. na iznos od 100,00 kn za sufinanciranje prostora po Ugovoru za mjesec 03/2013, račun br. 533-11-1 od 30. travnja 2013.g. na iznos od 100,00 kn za sufinanciranje prostora po Ugovoru za mjesec 04/2013, račun br. 704-11-1 od 31. svibnja 2013.g. na iznos od 100,00 kn za sufinanciranje prostora po Ugovoru za mjesec 05/2013, račun br. 869-11-1 od 30. lipnja 2013.g. na iznos od 100,00 kn za sufinanciranje prostora po Ugovoru za mjesec 06/2013, račun br. 980-11-1 od 30. srpnja 2013.g. na iznos od 100,00 kn za sufinanciranje prostora po Ugovoru za mjesec 07/2013, račun br. 1138-11-1 od 31. kolovoza 2013.g. na iznos od 100,00 kn za sufinanciranje prostora po Ugovoru za mjesec 08/2013, račun br. 1240-11-1 od 30. rujna 2013.g. na iznos od 100,00 kn za sufinanciranje prostora po Ugovoru za mjesec 09/2013, račun br. 1384-11-1 od 31. listopada 2013.g. na iznos od 100,00 kn za sufinanciranje prostora po Ugovoru za mjesec 10/2013, račun br. 1409-11-1 od 11. studenoga 2013.g. na iznos od 412,50 kn za plaćanje robu na otpremnici, račun br. 1507-11-1 od 30. studenoga 2013.g. na iznos od 100,00 kn za sufinanciranje prostora po Ugovoru za mjesec 11/2013, račun br. 1603-11-1 od 31. prosinca 2013.g. na iznos od 100,00 kn za sufinanciranje prostora po Ugovoru za mjesec 12/2013, te Kartica dobavljača Grada Ivanca za navedeno trgovačko društvo za razdoblje 1. siječnja 2013.g. – 31. prosinca 2013.g. iz kojeg proizlaze nastale obveze Grada prema istom subjektu u vrijednosti od 1.612,50 kn.

Za 2014.g. u privitku se nalaze račun br. 103-11-1 od 31. siječnja 2014.g. na iznos od 100,00 kn za sufinanciranje prostora po Ugovoru za mjesec 01/2014, račun br. 197-11-1 od 28. veljače 2014.g. na iznos od 100,00 kn za sufinanciranje prostora po Ugovoru za mjesec 02/2014, račun br. 329-11-1 od 31. ožujka 2014.g. na iznos od 100,00 kn za sufinanciranje prostora po Ugovoru za mjesec 03/2014, račun br. 452-11-1 od 30. travnja 2014.g. na iznos od 100,00 kn za sufinanciranje prostora po Ugovoru za mjesec 04/2014, račun br. 613-11-1 od 2. lipnja 2014.g. na iznos od 100,00 kn za sufinanciranje prostora po Ugovoru za mjesec 05/2014, račun br. 588-1-1 od 9. lipnja 2014.g. na iznos od 68,75 kn za butelje vina, račun br. 594-1-1 od 9. lipnja 2014.g. na iznos od 780,00 kn za plaćanje robe po otpremnici, račun br. 717-11-1 od 30. lipnja 2014.g. na iznos od 100,00 kn za sufinanciranje prostora po Ugovoru za mjesec 06/2014, račun br. 844-11-1 od 31. srpnja 2014.g. na iznos od 100,00 kn za sufinanciranje prostora po Ugovoru za mjesec 07/2014, račun br. 944-11-1 od 31. kolovoza 2014.g. na iznos od 100,00 kn za sufinanciranje prostora po Ugovoru za mjesec 08/2014, račun br. 1062-11-1 od 30. rujna 2014.g. na iznos od 100,00 kn za sufinanciranje prostora po Ugovoru za mjesec 09/2014, račun br. 1192-11-1 od 31. listopada 2014.g. na iznos od 100,00 kn za sufinanciranje prostora po Ugovoru za mjesec 10/2014, račun br. 1338-11-1 od 29. studenoga 2014.g. na iznos od 100,00 kn za sufinanciranje prostora po Ugovoru za mjesec 11/2014, račun br. 1486-11-1 od 31. prosinca 2014.g. na iznos od 100,00 kn za sufinanciranje prostora po Ugovoru za mjesec 12/2014, te Kartica dobavljača Grada Ivanca za navedeno trgovačko društvo za razdoblje 1. siječnja 2014.g. – 31. prosinca 2014.g. iz kojeg proizlaze nastale obveze Grada prema istom subjektu u vrijednosti od 2.084,75 kn.

Za 2015.g. u privitku se nalaze račun br. 91-11-1 od 31. siječnja 2015.g. na iznos od 100,00 kn za sufinanciranje prostora po Ugovoru za mjesec 01/2015, račun br. 180-11-1 od 28. veljače 2015.g. na iznos od 100,00 kn za sufinanciranje prostora po Ugovoru za mjesec 02/2015, račun br. 286-11-1 od 31. ožujka 2015.g. na iznos od 100,00 kn za sufinanciranje prostora po Ugovoru za mjesec 03/2015, račun br. 413-11-1 od 30. travnja 2015.g. na iznos od 100,00 kn za sufinanciranje prostora po Ugovoru za mjesec 04/2015, račun br. 484-11-1 od 25. svibnja 2014.g. na iznos od 396,00 kn za plaćanje robe po otpremnici,račun br. 542-11-1 od 30. svibnja 2015.g. na iznos od 100,00 kn za sufinanciranje prostora po Ugovoru za mjesec 05/2015, račun br. 670-11-1 od 30. lipnja 2015.g. na iznos od 100,00 kn za sufinanciranje prostora po Ugovoru za mjesec 06/2015, račun br. 740-11-1 od 31. srpnja 2015.g. na iznos od 100,00 kn za sufinanciranje prostora po Ugovoru za mjesec 07/2015, račun br. 837-11-1 od 31. kolovoza 2015.g. na iznos od 100,00 kn za sufinanciranje prostora po Ugovoru za mjesec 08/2015, račun br. 948-11-1 od 30. rujna 2015.g. na iznos od 100,00 kn za sufinanciranje prostora po Ugovoru za mjesec 09/2015, račun br. 1061-11-1 od 30. listopada 2015.g. na iznos od 100,00 kn za sufinanciranje prostora po Ugovoru za mjesec 10/2015, račun br. 1082-11-1 od 2. studenoga 2015.g na iznos od 1.800,00 kn za plaćanje najamnine za 11/2015, račun br. 1171-11-1 od 30. studenoga 2015.g. na iznos od 100,00 kn za sufinanciranje prostora po Ugovoru za mjesec 11/2015, račun br. 1162-11-1 od 1. prosinca 2015.g. na iznos od 4.559,78 kn troškove u fiksnoj HT mreži i za plaćanje najamnine za 12/2015, te Kartica dobavljača Grada Ivanca za navedeno trgovačko društvo za razdoblje 1. siječnja 2015.g. – 31. prosinca 2015.g. iz kojeg proizlaze nastale obveze Grada prema istom subjektu u vrijednosti od 7.955,78 kn.

Za 2016.g. u privitku se nalaze račun br. 12-11-1 od 2. siječnja 2015.g. na iznos od 1.800,00 kn za plaćanje najamnine za 01/2016, račun br. 1261-11-1 od 31. prosinca 2015.g. na iznos od 100,00 kn za sufinanciranje prostora po Ugovoru za mjesec 12/2015, račun br. 1275-11-1 od 31. prosinca 2015.g. na iznos od 1.023,70 kn za troškove telefona, račun br. 71-11-1 od 30. siječnja 2016.g. na iznos od 100,00 kn za sufinanciranje prostora po Ugovoru za mjesec 01/2016, račun br. 87-11-1 od 1. siječnja 2016.g. na iznos od 3.132,75 kn za plaćanje najamnine za 2/2015 i troškove telefona, račun br. 143-11-1 od 29. veljače 2016.g. na iznos od 100,00 kn za sufinanciranje prostora po Ugovoru za mjesec 02/2016, račun br. 167-11-1 od 10. ožujka 2016.g. na iznos od 3.022,61 kn za plaćanje najamnine za 3/2015 i troškove telefona, račun br. 242-11-1 od 31. ožujka 2016.g. na iznos od 100,00 kn za sufinanciranje prostora po Ugovoru za mjesec 03/2016, račun br. 268-11-1 od 1. travnja 2016.g. na iznos od 3.010,04 kn za plaćanje najamnine za 4/2015 i troškove telefona, račun br. 345-11-1 od 30. travnja 2016.g. na iznos od 100,00 kn za sufinanciranje prostora po Ugovoru za mjesec 04/2016, račun br. 366-11-1 od 2. svibnja 2016.g. na iznos od 2.988,99 kn za plaćanje najamnine za 5/2015 i troškove telefona, račun br. 448-11-1 od 31. svibnja 2016.g. na iznos od 100,00 kn za sufinanciranje prostora po Ugovoru za mjesec 05/2016, račun br. 479-11-1 od 1. lipnja 2016.g. na iznos od 2.988,99 kn za plaćanje najamnine za 6/2015 i troškove telefona, račun br. 577-11-1 od 30. lipnja 2016.g. na iznos od 100,00 kn za sufinanciranje prostora po Ugovoru za mjesec 06/2016, račun br. 604-11-1 od 1. lipnja 2016.g. na iznos od 2.988,99 kn za plaćanje najamnine za 7/2015 i troškove telefona, račun br. 687-11-1 od 30. srpnja 2016.g. na iznos od 100,00 za sufinanciranje prostora po Ugovoru za mjesec 07/2016, račun br. 706-11-1 od 1. kolovoza 2016.g. na iznos od 2.988,99 kn za plaćanje najamnine za 8/2015 i troškove telefona, račun br. 791-11-1 od 31. kolovoza 2016.g. na iznos od 100,00 kn za sufinanciranje prostora po Ugovoru za mjesec 08/2016, račun br. 810-11-1 od 1. rujna 2016.g. na iznos od 2.988,99 kn za plaćanje najamnine za 9/2015 i troškove telefona, račun br. 887-11-1 od 30. rujna 2016.g. na iznos od 100,00 kn za sufinanciranje prostora po Ugovoru za mjesec 09/2016, račun br. 907-11-1 od 1. listopada 2016.g. na iznos od 2.988,99 kn za plaćanje najamnine za 10/2015 i troškove telefona, račun br. 1010-11-1 od 1. studenoga 2016.g. na iznos od 2.988,99 kn za plaćanje najamnine za 11/2015 i troškove telefona, račun br. 995-11-1 od 31. listopada 2016.g. na iznos od 100,00 kn za sufinanciranje prostora po Ugovoru za mjesec 10/2016, račun br. 1074-11-1 od 30. studenoga 2016.g. na iznos od 100,00 kn za sufinanciranje prostora po Ugovoru za mjesec 11/2016, račun br. 1094-11-1 od 1. prosinca 2016.g. na iznos od 2.988,99 kn za plaćanje najamnine za 12/2015 i troškove telefona, račun br. 1185-11-1 od 30. prosinca 2016.g. na iznos od 100,00 kn za sufinanciranje prostora po Ugovoru za mjesec 12/2016, račun br. 1204-11-1 od 30. prosinca 2016.g. na iznos od 1.188,99 kn za usluge u fiksnoj HT mreži, te Kartica dobavljača Grada Ivanca za navedeno trgovačko društvo za razdoblje 1. siječnja 2016.g. – 31. prosinca 2016.g. iz kojeg proizlaze nastale obveze Grada prema istom subjektu u vrijednosti od 38.390,01 kn.

Za 2017.g. u privitku se nalaze račun br. 11-11-1 od 2. siječnja 2017.g. na iznos od 1.800,00 kn za plaćanje najamnine za 1/2017, račun br. 77-11-1 od 31. siječnja 2017.g. na iznos od 100,00 kn za sufinanciranje prostora po Ugovoru za mjesec 1/2017, račun br. 91-11-1 od 1. veljače 2017.g. na iznos od 2.988,99 kn za plaćanje najamnine za 2/2017 i usluge u fiksnoj mreži, račun br. 166-11-1 od 28. veljače 2017.g. na iznos od 100,00 kn za sufinanciranje prostora po Ugovoru za mjesec 2/2017, račun br. 184-11-1 od 1. ožujka 2017.g. na iznos od 2.988,99 kn za plaćanje najamnine za 3/2017 i usluge u fiksnoj mreži, račun br. 270-11-1 od 31. ožujka 2017.g. na iznos od 100,00 kn za sufinanciranje prostora po Ugovoru za mjesec 3/2017, račun br. 283-11-1 od 1. travnja 2017.g. na iznos od 2.988,99 kn za plaćanje najamnine za 4/2017 i usluge u fiksnoj mreži, račun br. 331-11-1 od 28. travnja 2017.g. na iznos od 100,00 kn za sufinanciranje prostora po Ugovoru za mjesec 4/2017, račun br. 371-11-1 od 1. svibnja 2017.g. na iznos od 2.988,99 kn za plaćanje najamnine za 5/2017 i usluge u fiksnoj mreži, račun br. 472-11-1 od 31. svibnja 2017.g. na iznos od 100,00 kn za sufinanciranje prostora po Ugovoru za mjesec 5/2017, račun br. 485-11-1 od 1. lipnja 2017.g. na iznos od 2.988,99 kn za plaćanje najamnine za 6/2017 i usluge u fiksnoj mreži, račun br. 540-11-1 od 30. lipnja 2017.g. na iznos od 100,00 kn za sufinanciranje prostora po Ugovoru za mjesec 6/2017, račun br. 567-11-1 od 1. srpnja 2017.g. na iznos od 2.988,99 kn za plaćanje najamnine za 7/2017 i usluge u fiksnoj mreži, račun br. 635-11-1 od 31. srpnja 2017.g. na iznos od 100,00 kn za sufinanciranje prostora po Ugovoru za mjesec 7/2017, račun br. 661-11-1 od 1. kolovoza 2017.g. na iznos od 2.988,99 kn za plaćanje najamnine za 8/2017 i usluge u fiksnoj mreži, račun br. 737-11-1 od 1. rujna 2017.g. na iznos od 2.988,99 kn za plaćanje najamnine za 9/2017 i usluge u fiksnoj mreži, račun br. 811-11-1 od 30. rujna 2017.g. na iznos od 100,00 kn za sufinanciranje prostora po Ugovoru za mjesec 9/2017, račun br. 831-11-1 od 1. listopada 2017.g. na iznos od 2.988,99 kn za plaćanje najamnine za 10/2017 i usluge u fiksnoj mreži, račun br. 890-11-1 od 31. listopada 2017.g. na iznos od 100,00 kn za sufinanciranje prostora po Ugovoru za mjesec 10/2017, račun br. 927-11-1 od 2. studenoga 2017.g. na iznos od 2.988,99 kn za plaćanje najamnine za 11/2017 i usluge u fiksnoj mreži, račun br. 998-11-1 od 30. studenoga 2017.g. na iznos od 100,00 za sufinanciranje prostora po Ugovoru za mjesec 11/2017, račun br. 1013-11-1 od 1. prosinca 2017.g. na iznos od 2.988,99 kn za plaćanje najamnine za 12/2017 i usluge u fiksnoj mreži, račun br. 1090-11-1 od 31. prosinca 2017.g. na iznos od 1.188,99 za usluge u fiksnoj mreži, Kompenzacija Grada Ivanca br. 22 2017 od 23. kolovoza 2017.g. kojom se prebija iznos od 6.077,98 kn s navedenim trgovačkim društvom s naslova komunalne naknade i naknade za uređenje voda, gdje je Grad vjerovnik s dugovanjima po izdanim računima, te Kartica dobavljača Grada Ivanca za navedeno trgovačko društvo za razdoblje 1. siječnja 2017.g. – 31. prosinca 2017.g. iz kojeg proizlaze nastale obveze Grada prema istom subjektu u vrijednosti od 800,00 kn te u vrijednosti od 37.693,08 kn.

Za 2018.g. u privitku se nalaze račun br. 1071-11-1 od 30. prosinca 2017.g. na iznos od 100,00 kn za sufinanciranje prostora po Ugovoru za mjesec 12/2017, račun br. 57-11-1 od 31. siječnja 2018.g. na iznos od 100,00 kn za sufinanciranje prostora po Ugovoru za mjesec 1/2018, račun broj 77-11-1 od 1. veljače 2018.g. na iznos od 2.991,24 kn za plaćanje najamnine za 2/2018 i usluge telefona, račun br. 124-11-1 od 28. veljače 2018.g. na iznos od 100,00 kn za sufinanciranje prostora po Ugovoru za mjesec 2/2018, račun broj 146-11-1 od 1. ožujka 2018.g. na iznos od 2.998,99 kn za plaćanje najamnine za 3/2018 i usluge telefona, račun br. 210-11-1 od 31. ožujka 2018.g. na iznos od 100,00 kn za sufinanciranje prostora po Ugovoru za mjesec 3/2018, račun broj 22411-1 od 1. travnja 2018.g. na iznos od 2.989,85 kn za plaćanje najamnine za 4/2018 i usluge telefona, račun br. 300-11-1 od 30. travnja 2018.g. na iznos od 100,00 kn za sufinanciranje prostora po Ugovoru za mjesec 4/2018, račun br. 330-11-1 od 2. svibnja 2018.g. na iznos od 2.998,99 kn za plaćanje najamnine 5/2018 i usluge telefona, račun br. 408-11-1 od 30. svibnja 2018.g. na iznos od 100,00 kn za sufinanciranje prostora po Ugovoru za mjesec 5/2018, račun br. 422-11-1 od 1. lipnja 2018.g. na iznos od 2.980,53 kn za plaćanje najamnine za 6/2018 i usluge telefona, račun br. 479-11-1 od 30. lipnja 2018.g. na iznos od 100,00 kn za sufinanciranje prostora po Ugovoru za mjesec 6/2018, račun br. 509-11-1 od 2. srpnja 2018.g. na iznos od 2.988,99 kn za plaćanje najamnine za 7/2018 i usluge telefon, račun br. 559-11-1 od 31. srpnja 2018.g. na iznos od 100,00 kn za sufinanciranje prostora po Ugovoru za mjesec 7/2018, račun br. 639-11-1 od 31. kolovoza 2018.g. na iznos od 100,00 kn za sufinanciranje prostora po Ugovoru za mjesec 8/2018, račun br. 714-11-1 od 30. rujna 2018.g. na iznos od 100,00 kn za sufinanciranje prostora po Ugovoru za mjesec 9/2018, račun br. 579-11-1 od 1. kolovoza 2018.g. na iznos od 2.998,99 kn za plaćanje najamnine za 8/2018 i usluge telefona, račun br. 655-11-1 od 1. rujna 2018.g. na iznos od 2.998,99 kn za plaćanje najamnine za 9/2018 i usluge telefona, račun br. 732-11-1 od 1. listopada 2018.g. na iznos od 2.998,99 kn za plaćanje najamnine za 10/2018 i usluge telefona, račun br. 785-11-1 od 31. listopada 2018.g. na iznos od 100,00 kn za sufinanciranje prostora po Ugovoru za mjesec 10/2018, račun br. 835-11-1 od 2. studenoga 2018.g. na iznos od 2.998,99 kn za plaćanje najamnine za 11/2018 i usluge telefona, račun br. 889-11-1 od 30. studenoga 2018.g. na iznos od 100,00 za sufinanciranje prostora po Ugovoru za mjesec 11/2018, račun br. 917-11-1 od 1. prosinca 2018.g. na iznos od 2.990,24 kn za plaćanje najamnine za 12/2018 i usluge telefona, račun br. 1012-11-1 od 31- prosinca 2018.g. na iznos od 1.188,99 kn za usluge telefona, te Kartica dobavljača Grada Ivanca za navedeno trgovačko društvo za razdoblje 1. siječnja 2018.g. – 31. prosinca 2018.g. iz kojeg proizlaze nastale obveze Grada prema istom subjektu u vrijednosti od 1.200,00 kn.

Za 2019.g. u privitku se nalaze račun br. 15-11-1 od 1. siječnja 2019. na iznos od 1.800,00 kn za plaćanje najamnine za 1/2019, račun br. 85-11-1 od 1. veljače 2019. na iznos od 2.988,99 kn za plaćanje najamnine za 2/2019 i usluge telefona, račun br. 170-11-1 od 1. ožujka 2019. na iznos od 2.988,99 kn za plaćanje najamnine za 3/2019 i usluge telefona, račun br. 264-11-1 od 1. travnja 2019. na iznos od 2.988,99 kn za plaćanje najamnine za 4/2019 i usluge telefona, račun br. 359-11-1 od 2. svibnja 2019. na iznos od 1.188,99 kn za usluge telefona, račun br. 377-11-1 od 2. svibnja 2019. na iznos od 1.800,00 kn za plaćanje najamnine za 5/2019, račun br. 430-11-1 od 31. svibnja 2019. na iznos od 897,00 kn za usluge telefona, račun br. 132-11-1 od 28. veljače 2019.g. na iznos od 100,00 kn za sufinanciranje prostora po Ugovoru za mjesec 2/2019, račun br. 235-11-1 od 31. ožujka 2019.g. na iznos od 100,00 kn za sufinanciranje prostora po Ugovoru za mjesec 3/2019, račun br. 311-11-1 od 30. travnja 2019.g. na iznos od 100,00 kn za sufinanciranje prostora po Ugovoru za mjesec 4/2019, račun br. 414-11-1 od 31. svibnja 2019.g. na iznos od 100,00 kn za sufinanciranje prostora po Ugovoru za mjesec 5/2019, račun br. 480-11-1 od 29. lipnja 2019.g. na iznos od 100,00 kn za sufinanciranje prostora po Ugovoru za mjesec 6/2019, račun br. 513-11-1 od 30. lipnja 2019.g. na iznos od 543,75 kn za usluge telefona, račun br. 579-11-1 od 31. srpnja 2019.g. na iznos od 100,00 kn za sufinanciranje prostora po Ugovoru za mjesec 7/2019, račun br. 643-11-1 od 31. kolovoza 2019.g. na iznos od 100,00 kn za sufinanciranje prostora po Ugovoru za mjesec 8/2019, račun br. 736-11-1 od 30. rujna 2019.g. na iznos od 100,00 kn za sufinanciranje prostora po Ugovoru za mjesec 9/2019, račun br. 817-11-1 od 31. listopada 2019.g. na iznos od 100,00 kn za sufinanciranje prostora po Ugovoru za mjesec 10/2019, račun br. 922-11-1 od 30. studenoga 2019.g. na iznos od 100,00 kn za sufinanciranje prostora po Ugovoru za mjesec 11/2019, račun br. 991-11-1 od 31. prosinca 2019.g. na iznos od 100,00 kn za sufinanciranje prostora po Ugovoru za mjesec 12/2019, te Kartica dobavljača Grada Ivanca za navedeno trgovačko društvo za razdoblje 1. siječnja 2019.g. – 31. prosinca 2019.g. iz kojeg proizlaze nastale obveze Grada prema istom u vrijednosti od 16.384,06 kn te u iznosu od 1.200,00 kn.

Za 2020.g. u privitku se nalaze račun br. 972-11-1 od 31. prosinca 2019.g. na iznos od 100,00 kn za sufinanciranje prostora po Ugovoru za mjesec 12/2019, račun br. 21-11-1 od 15. siječnja 2020.g. na iznos od 100,00 kn za sufinanciranje prostora po Ugovoru za mjesec 1/2020, račun br. 76-11-1 od 13. veljače 2020.g. na iznos od 100,00 kn za sufinanciranje prostora po Ugovoru za mjesec 2/2020, račun br. 154-11-1 od 2. ožujka 2020.g. na iznos od 100,00 za sufinanciranje prostora po Ugovoru za mjesec 3/2020, račun br. 259-11-1 od 1. travnja 2020.g. na iznos od 100,00 kn za sufinanciranje prostora po Ugovoru za mjesec 4/2020 te Kartica dobavljača Grada Ivanca za navedeno trgovačko društvo za razdoblje od 1. siječnja 2020.g. iz kojeg proizlaze nastale obveze Grada prema istom subjektu u vrijednosti od 500,00 kn.

Povjerenstvo je dopisom Broj: 711-I-699-P-373-18/20-02-17od 30. travnja 2020.g.

zatražilo očitovanje od trgovačkog društva Poljoprivredno poduzeće Ivanec d.o.o. je li dužnosnik Branko Putarek, zamjenik gradonačelnika Grada Ivanca, u razdoblju od 10. ožujka 2011.g. do danas primao plaću ili drugu naknadu za obavljanje funkcije direktora trgovačkog društva Poljoprivredno poduzeće Ivanec d.o.o., ako je koliko je ista iznosila u navedenom razdoblju.

Trgovačko društvo Poljoprivredno poduzeće Ivanec d.o.o. navodi u svom dopisu od 25. svibnja 2020.g. da je direktor tog društva Branko Putarek jedan od zaposlenika kojem se plaća isplaćuje 15-og u mjesecu za protekli mjesec.

Iz priloženih IP obrazaca, utvrđeno je da je navedeni poslovni subjekt isplatio Branku Putareku plaću u neto iznosu na godišnjoj razini u 2011.g. u iznosu od 220.846,95 kn, u 2012.g. u iznosu od 218.701,00 kn, u 2013.g. u iznosu od 209.513,88 kn, u 2014.g. u iznosu od 172.234,37 kn, u 2015.g. u iznosu od 182.403,21 kn, u 2016.g. u iznosu od 182.454,29 kn, u 2017.g. u iznosu od 205.143,38 kn, u 2018.g. u iznosu od 217.088,12 kn, u 2019.g. u iznosu od 233.058,07 kn te u 2020.g. (do mjeseca svibnja) u iznosu od 98.127,55 kn.

Člankom 4. stavkom 3. ZSSI-a propisano je da se poslovni odnos u smislu ZSSI-a odnosi na ugovore o javnoj nabavi, državne potpore i druge oblike stjecanja sredstava od tijela javne vlasti, na koncesije i ugovore javno-privatnog partnerstva, osim državnih potpora u slučaju elementarnih nepogoda. Člankom 4. stavkom 4. ZSSI-a propisano je da su poslovni subjekti u smislu tog Zakona, pored drugih navedenih, i trgovačka društva.

Člankom 17. stavkom 1. ZSSI-a propisano je da poslovni subjekt u kojem dužnosnik ima 0,5% ili više udjela u vlasništvu (kapitalu trgovačkog društva) ne može stupiti u poslovni odnos s tijelom javne vlasti u kojem dužnosnik obnaša dužnost niti smije biti član zajednice ponuditelja ili podisporučitelj u tom poslovnom odnosu.

Člankom 17. stavkom 3. ZSSI-a propisano je da je dužnosnik dužan u roku od 30 dana od dana stupanja na dužnost izvijestiti Povjerenstvo o nazivu, osobnom identifikacijskom broju i sjedištu poslovnog subjekta iz stavka 1. i stavka 2. toga članka te je dužan redovito izvještavati Povjerenstvo o svim nastalim promjenama podataka o poslovnim subjektima u odnosu na koje ne smije stupati u poslovni odnos sukladno stavcima 1. i 2. toga članka u roku od 30 dana od nastale promjene. Člankom 17. stavkom 5. ZSSI-a propisano je da su pravni poslovi sklopljeni protivno odredbama stavka 1. i stavka 2. toga članka ništetni te da će Povjerenstvo bez odgađanja dostaviti predmet nadležnom državnom odvjetništvu na daljnje postupanje radi utvrđenja ništetnosti pravnog posla.

Iz zaprimljenog očitovanja i dokumentacije Grada Ivanca, utvrđeno je da je Grad Ivanec, zastupan po dužnosniku Miloradu Batiniću, gradonačelniku, kao jedna od pet jedinica lokalne samouprave, dana 19. svibnja 2011.g. sklopio Sporazum o korištenju poslovne prostorije s Hrvatskom poljoprivrednom komorom, kojim se Hrvatskoj poljoprivrednoj komori obvezao sufinancirati troškove smještaja te režijske troškove u iznosu od 100,00 kn mjesečno za račun treće osobe, trgovačkog društva Poljoprivredno poduzeće Ivanec d.o.o., koje je vlasnik poslovnih prostorija. U cijelom razdoblju od 2011.g. do mjeseca travnja 2020.g. Grad Ivanec je vršio plaćanja na temelju navedenog Sporazuma tom trgovačkom društvu.

Osim toga, Grad Ivanec je u razdoblju od 31. listopada 2011.g. do 30. svibnja 2015.g. platio naručenu robu od trgovačkog društva Poljoprivredno poduzeće Ivanec d.o.o. u ukupnom iznosu od 2.195,05 kn, temeljem izdanih faktura.

Također je utvrđeno da je Grad Ivanec, zastupan po dužnosniku Miloradu Batiniću, gradonačelniku, dana 30. prosinca 2015.g. sklopio Ugovor o zakupu poslovnog prostora u svojstvu zakupnika s trgovačkim društvom Poljoprivredno poduzeće Ivanec d.o.o., kao vlasnikom prostora (zakupodavcem), koji je ispred navedenog društva potpisao Branko Putarek, direktor, prema kojem je mjesečna zakupnina iznosila 1.800,00 kn koju se Grad Ivanec obvezao plaćati kao i troškove Interneta i telefona. Ugovor je otkazan dana 29. travnja 2019.g. od strane Grada Ivanca.

Utvrđeno je i da je dana 3. srpnja 2012.g. sklopljen Sporazum između Grada Ivanca, zastupanog po dužnosniku Miloradu Batiniću, gradonačelniku i trgovačkog društva Poljoprivredno poduzeće Ivanec d.o.o., zastupanog po direktoru Branku Putareku, kojim se Grad Ivanec obvezao podmiriti obvezu u iznosu od 40.197,28 kn prema troškovniku radova, jer je navedeno trgovačko društvo prilikom uređenja prometnih i parkirališnih površina na k.č. br. 5103/1, k.o. Ivanec, ujedno financiralo i izvelo radove na izgradnji javnih nogostupa. Zaključkom od 3. srpnja 2012.g. taj je iznos plaćen.

Iz podataka nadležnog sudskog registra proizlazi da dužnosnika Branka Putareka u cijelom navedenom razdoblju u kojem ga obvezuju odredbe ZSSI-a od dana 10. ožujka 2011.g. ima više od 0,5% udjela u vlasništvu trgovačkog društva Poljoprivredno poduzeće Ivanec d.o.o.

Iz analizirane dokumentacije ne proizlazi da bi dužnosnik Branko Putarek odlučivao o nastanku navedenih poslovnih odnosa, već je to sukladno svojim ovlastima činio dužnosnik Milorad Batinić, gradonačelnik koji je ispred Grada kao zakonski zastupnik potpisivao predmetne ugovore.

Obzirom da je člankom 17. stavkom 1. ZSSI-a beziznimno zabranjeno stupanje u poslovni odnos poslovnog subjekta u kojem dužnosnik ima 0,5% ili više udjela u vlasništvu s tijelom javne vlasti u kojem dužnosnik obnaša dužnost, to iz vršenih plaćanja u korist trgovačkog društva Poljoprivredno poduzeće Ivanec d.o.o. na temelju Sporazuma od 19. svibnja 2011.g. kao i robe po otpremnicama, te sklapanja Ugovor o zakupu poslovnog prostora od 30. prosinca 2015.g., dvaju aneksa tom Ugovoru te Sporazuma od 3. srpnja 2012.g., proizlazi moguća povreda članka 17. stavaka 1. ZSSI-a.

Nakon što je pokrenut postupak protiv dužnosnika Branka Putareka zbog moguće povrede članka 14. stavka 1. ZSSI-a te zbog moguće povrede članka 16. stavka 1. ZSSI-a odlukom od 8. srpnja 2019.g., Povjerenstvo je prikupilo dokumentaciju i steklo saznanja koja upućuju na moguću povredu odredbe članka 17. stavka 1. ZSSI-a, te je stoga trebalo donijeti odluku kojom se u odnosu na dužnosnika proširuju zakonske odredbe moguće povrede koje nisu bile obuhvaćene navedenom odlukom o pokretanju postupka.

Poziva se dužnosnik Branko Putarek da sukladno članku 39. stavku 3. ZSSI-a, u roku od 15 dana od dana primitka ove odluke, dostavi Povjerenstvu pisano očitovanje u odnosu na razlog pokretanja ovog postupka kao i na ostale navode iz obrazloženja ove odluke, te da Povjerenstvu dostavi relevantnu dokumentaciju s kojom raspolaže.

Slijedom svega gore navedenog, Povjerenstvo je donijelo odluku kao što je navedeno u izreci ovog akta.

PREDSJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnik Branko Putarek, elektronička dostava
2. Objava na internetskoj stranici Povjerenstva
3. Pismohrana